Adolf Erik Nordenskiöld

Den Adolf Erik Nordenskiöld, och nach bekannt als A. E. Nordenskioeld, gebuer den 18. November 1832 zu Helsinki a Finnland, a gestuerwen den 12. August 1901 op Dalbyö am Södermanland, war e Polarfuerscher vu finnlandschweedescher Ofstamung, deen a Schweden geschafft huet.

Hien huet fënnef Fuerschungsreesen op Spitzbergen ënnerholl (1858, 1861, 1864, 1868, 1872/1873), eng Expeditioun a West-Grönland (1870) an zwou Reesen duerch d'Karamier bis zum Jenissej (1875 an 1876).

Vun 1878 bis 1880 ass e mat der "Vega" als Éischten déi sougennannt Nordost-Passage gefuer, also laanscht d'ganz Nordküst vun Europa bis an Asien. 1883 huet en eng weider Expeditioun ënnerholl fir vun der Westküst vu Grönland aus d'Bannenäis z'erfuerschen.

D'Nordenskiöld-Sammlung vu karthographeschem a geographeschem Material an der Universitéitsbibliothéik zu Helsinki gehéiert zum UNESCO-Gediechtnes vun der Welt.

 Um Spaweck 

 Biographie vum A. E. Nordenskiöld, dem Bezwénger vun der Nordostpassage

Kategorie:Gebuer 1832
Kategorie:Gestuerwen 1901
Kategorie:Finnesch Fuerscher
Kategorie:Membere vun der Leopoldina